སྤྱི་ཚོགས་ཀྱི་དགོས་མཁོ་དང་བསྟུན་ནས་གཞི་རིམ་གོང་མའི་རྩིས་རིག་གི་བསླབ་གཞིར་དུས་བསྟུན་ཁ་གསབ་དང།སྣོན་འཕྲི་ཇེ་སྙེད་ཅིག་བྱེད་བཞིན་ཡོད་མོད།གཞི་རྩའི་རྩིས་རིག་སློབ་སྦྱོང་གི་དམིགས་ཡུལ་ནི་ཡུལ་དུས་ལ་མི་ལྟོས་པའི་རྒྱུན་གཏན་རང་བཞིན་ཅན་ཞིག་ཡིན།དེ་ཡང་རྩིས་རིག་སློབ་སྦྱོང་གི་དམིགས་ཡུལ་གཙོ་བོ་ནི༌རྩིས་རིག་དང་འབྲེལ་བའི་ཁྱོན་ཡོངས་ཀྱི་ནུས་རྩལ་གོང་སྤེལ་བྱ་རྒྱུ་དེ་ཡིན།སློབ་གྲྭའི་རྩིས་རིག་གི་བསླབ་གཞིའི་དམིགས་ཡུལ་ནི།རྒྱ་ཆུང་ས་ནས་ཨང་གྲངས༌དང་འབྲེལ་བའི་རྩིས་ཀྱིི་གོ་རྟོགས་དང།གྲངས་ཀྱི་རྩི་ཐབས།ཚད་འཇལ།གྲངས་ཆ།བརྒྱ་ཆ་སོགས་བེད་སྤྱོད་ཆེ་བའི་རྩིས་རིག་གི་ནུས་པ་བསྐྱེད་བསྲིང་བྱ་རྒྱུ་དང་།རྒྱ་ཆེ་ས་ནས་བསམ་གཞིགས་དང་རྒྱུ་མཚན་འགོད་པའི་ཕྲུ་གུའི་ཤེས་བྱ་གོང་འཕེལ་ཡོང་བ་དང།གཏན་ཚིགས་ཀྱིི་སྒོ་ནས་མཐའ་སྡོམ་བྱེད་ནུས་པ།གཏིང་ཟབ་པའི་བསམ་གཞིགས་ཀྱི་ནུས་པ་སྤེལ་བ།རྩིས་རིག་གི་སྒོ་ནས་དཀའ་རྙོག་བསལ་བའི་འཇོན་ཐང་གོང་སྤེལ་བྱ་རྒྱུ་བཅས་ཡིན།དམིགས་ཚད།གཞི་རིམ་གོང་མ་འཛིན་རིམ་བཅུ་གཅིག་བཅུ་གཉིས་ཀྱི་རྩིས་རིག་བསླབ་གཞིའི་དམིགས་ཚད་ནི།རྩིས་རིག་གི་གཞི་རྩའི་གོ་དོན་དང།ཐ་སྙད།སྤྱི་འགྲོས།མཚོན་རྟགས་སོགས་ལ་བསམ་གཞིག་དང་འཆར་སྣང་སྐྱེ་རུ་བཅུག་ནས་གོ་རྟོགས་ཞིབ་ཕྲ་སྐྱེད་ཐབས་བྱ་རྒྱུ།རྩིས་གཞིའི་དཀའ་གནད་གསལ་བཀྲོལ་སྐབས་རྒྱུ་མཚན་རིམ་པ་སྟར་ཆགས་སུ་འགོད་རྒྱུ།རྩིས་གཞི་གཅིག་ལ་རིག་པ་དང་ཐབས་ལམ་སྣ་ཚོགས་སྤྱད་དེ་རྩིས་ཐབས་འདྲ་མིན་གྱིས་ལན་འདེབས་བྱ་རྒྱུ།བསམ་གཞིག་དང།དབྱེ་ཞིབ།གཏན་ཚིག་དང་མཐུན་པའི་རྒྱུ་མཚན་ཡང་དག་འགོད་ཐབས་བཅས་ལ་བཟང་ཕྱོགས་ཀྱི་ཀུན་སློང་འཁྱེར་ཐབས།རྩིས་རིག་དང་འགྲེལ་བའི་བྱེད་སྒོ་སྣ་ཚོགས་ནང་ཞུགས་ནས་རྩིས་རིག་སློབ་སྦྱོང་བྱ་རྒྱུར་སྤྲོ་སྣང་སྐྱེད་ཐབས།ཉིན་རེའི་འཚོ་བའི་ནང་རྩིས་རིག་དང་འགྲེལ་བའི་བྱ་དངོས་ལ་དོ་སྣང་དང།རྒྱུས་མངའ།བཀོལ་སྤྱོད་བཅས་ཐུབ་པ་བྱ་རྒྱུ།རྩིས་རིག་ལ་ཆེད་སྦྱོང་བྱས་ནས་རིག་གཅིག་རྐང་འཛིན་ཡོང་བར་སྤྲོ་སྣང་སྤེལ་རྒྱུ།རིགས་རུས་དང་ཕོ་མོ་དབྱེ་འབྱེད་སོགས་སྤྱི་ཚོགས་ཀྱི་སྐྱོན་ཆ་དག་སེལ་དང།ཁོར་ཡུག་སྲུང་སྐྱོབས།སྤྱི་ཚོགས་འཆམ་མཐུན།དཀའ་ངལ་ལ་གདོང་ལེན་སོགས་བྱ་རྒྱུར་གོ་རྟོགས་སྤེལ་རྒྱུ།རྩིས་རིག་གི་ལས་དོན་ཐད་བྱས་རྗེས་འཇོག་གནང་མཛད་མཁན་གྱི་རྩིས་རིག་མཁས་ཅན་ལ་གུས་བརྩི་དང་ཁོང་རྣམས་ཀྱི་ལེགས་ཆ་བསྡུ་ལེན་གྱིས་རྩིས་རིག་གི་ལས་དོན་ནང་བྱ་བཞག་བསྒྲུབ་ཐབས།འཛིན་རིམ་བཅུ་གཅིག་པ།རྩིས་རིགཀཚོགས་སྤྱི་དང་རྟེན་འབྱུང་གྲངས།ཚོགས་སྤྱི།ཚོགས་སྤྱི་དང་རྟེན་འབྱུང་གྲངས།ཚོགས་སྤྱི།ཚོགས་སྤྱི་དང་དེའི་ངོ་ཚབ།